Warshawa (kwa Kipoland: Warszawa; kwa Kiingereza Warsaw) ni mji mkuu wa Poland pia mji mkubwa wa nchi, wenye wakazi milioni mbili hivi (1.78 mln - 2018). Warshawa iko katikati ya bonde la mto Vistula (Kipoland: polnisch Wisła, takriban km 350 kutoka Bahari Baltiki. Warshawa imekuwa mji tangu karne ya 13, ikawa mji mkuu wa Poland mwaka 1596. Iliharibiwa mara nyingi katika historia yake, hasa wakati wa vita kuu ya pili ya dunia. Wapoland walijaribu kuasi dhidi ya Wajerumani walioshika mji kati ya miaka 1939 na 1944; pamoja na vifo vingi, asilimia 90 za nyumba zote ziliharibiwa. Baada ya vita mji ulijengwa upya mara nyingi kwa kurudisha nyumba zinazofanana na nyumba za kale. Kitovu chake kimeorodheshwa na UNESCO kati ya mahali pa Urithi wa Dunia. Kuna vyuo 66 pamoja na Chuo Kikuu cha Warshawa, vyuo vikuu vingine, nyumba za maigizo, opera na makumbusho mbalimbali. Warshawa ni mji wa viwanda vingi vya kutengenezea chuma, mashine, motokaa na mengine mengi. Jumba la utamaduni na sayansi Kituo cha Metro ya Warshawa Jumba la kifalme Ikulu ya rais Mji wa Kale Belweder Jumba la Ujazdowski Kanisa la Aleksander Orodha ya miji ya Polandi Wikimedia Commons ina media kuhusu: Warsaw Tovuti rasmi Archived 16 Novemba 2007 at the Wayback Machine.